
סיכום דרישות והנחיות
לאחר פעולות השיקום על ידי חפירה ופינוי, ההמלצה שאין צורך בפעולות נוספות מקובלת. עם זאת יש להשלים המידע החסר בסעיף 1. 

יש להמשיך בניטור פיאזומטרים חודשי ובבדיקות אטימות תקופתיות. 

1.
כללי

•
התחנה הוקמה בסוף שנות ה-70, והיא נמצאת בדרך חברון 2, באר שבע, באזור מסחר ותעשייה ובסמוך לשתי תחנות דלק נוספות.

•
התחנה ממוקמת באזור בעל רגישות הידרוגיאולוגית נמוכה (אזור סכנה ב'1 במפת אזורי סכנה למקורות מי תהום).

•
חתך הקרקע בתחנה מורכב משכבת לס (עד לעומק של כ-9 מ'), תחתיה מסלע קירטוני וחווארי של חבורת הר הצופים. 

•
בתחנה 2 חוות מיכלים. בצפון התחנה קיימת חווה ישנה הכוללת מיכל אחד (95) פעיל ו-3 מיכלים מושבתים (2 של נפט ו-1 של 95). בדרום התחנה קיימת חווה חדשה הכוללת 2 מיכלים (סולר ו-98) פעילים ומיכל מושבת אחד (נפט). מיכלי התחנה בעלי דופן מתכת בודדת. 

•
בתחנה 4 פיאזומטרים, 2 לכל חוות מיכלים (פיאזומטרים 1-P ו-2-P בחווה הישנה ו-3-P ו-4-P בחווה החדשה). פיאזומטרים חדשים הותקנו במאי 2009. במהלך תקופת הניטור בפיאזומטרים החדשים (5/2009-2/2011) נצפה ריכוז גבוה רק ב-3-P בחודש יולי 2009 (ריכוז VOC's של 117 ppm). ריכוזים של כ-40 ppm נמדדו בספטמבר 2009 ב-3-P וב-4-P.

•
בבדיקות אטימות שבוצעו בשנים 2005-6 נמצאו המיכלים וצנרות המילוי והניפוק תקינים, למעט מיכל 1T וצנרת המילוי של מיכל T-סולר. מיכל 1T נמצא תקין בבדיקה חוזרת ומיכל T-סולר הוסב לפריקה ישירה. בבדיקות אטימות משנים 2009-2011 נמצאו המיכלים וצנרותיהם תקינים, למעט מיכל 3T המושבת. 

•
בחפירות תעלות ניקוז (עומק של כ-0.5 מ') והתקנת מפריד (עומק של כ-1 מ') באפריל 2009 לא נמצאו ריכוזי TPH גבוהים מערכי הסף.

•
בסקר הגז הפאסיבי מדצמבר 2009 נמצאו ריכוזי TPH ו-BTEX גבוהים יחסית בשתי חוות המיכלים ואזורי פריקתם. 

•
בסקר הקרקע שנערך בנובמבר 2010 וכלל 6 קידוחים, נמצאו עדויות לזיהום קרקע בקידוח ק-1. 

המידע הבא חסר או שלא דווח: 

1.1. בהתאם לדרישות קודמות (סימוכין 2), עדיין חסר מידע על אטימות שוחות המנפקות ועל קידוחי מים בסביבת התחנה.

1.2. חסרים טפסי המשמורת למדגמי הקרקע.

1.3. השלמת דו"ח ניטור פיאזומטרים מאפריל 2011 ועד היום. 

2.
ממצאי סקר הקרקע המשלים

2.1
סקר הקרקע כלל 3 קידוחים באזור מנפקת הסולר המבוטלת.

2.2
ממצאי השדה לא הצביעו על חשד להמצאות מזהמים.

2.3
ממצאי המעבדה לא הצביעו על זיהום קרקע לכל אורך החתך.

2.4
הומלץ על ביצוע חפירה מקומית סביב קידוח ק-1 ברדיוס 2 מ' ולעומק אפשרי מבחינה טכנית.

3.
ממצאי פעולות השיקום

החפירה בוצעה באזור ק-1 בשטח של 12 מ"ר ובעומק 4.2 מ'. באזור מנפקת הנפט נעשתה חפירה על שטח של 4 מ"ר בעומק 4.2 מ'.  שכבת הקרקע העליונה הופרדה משאר הערימות שהונחו בבלות (לא צוין על גבי התרשים) הקרקע נדגמה מהבאלות והמדגמים נשלחו למעבדה במכון הנפט.

3.1 ממצאי השדה בחפירה תחת מנפקת הנפט לא הצביעו על חשד לזיהום קרקע, ממצאי השדה מתחת למוקד המזוהם הראו כי יש נוכחות של גזים נדיפים (עשרות חלקיקים למיליון).

3.2 ממצאי המעבדה הצביעו על כמות מזערית של TPH בחפירה באזור המוקד (178 מ"ג/ק"ג).

3.3 הקרקע שנחפרה לעומק 2 מ' הוחזרה לבור בסיום החפירה.

3.4 בסקר הקרקע נמצאו חריגות בערכי ה-TPH בקרקע שנחפרה מעומקים 2-4.2 מ' (2,800 ל-4000 מ"ג/ק"ג) הקרקע פונתה לאתר דודאים לכיסוי. סה"כ פונו 25 טון קרקע.

3.5 על פי ממצאי הדו"ח הסביבתי הומלץ כי אין צורך בפעילות נוספת. 

4. סיכום דרישות והנחיות
לא דרושות פעולות נוספות בתחנה זו מלבד בדיקות שגרתיות של ניטור פיאזומטרים ובדיקת אטימות תקופתית. עם זאת, יש להשלים המידע החסר בסעיף 1.
                                                                                                         בברכה,

                                                                                                            מריה שפירא

                                                                                                               מרכזת תחנות דלק
העתקים:   מר גיא סמט - מנהל המחוז, כאן.
                   ד"ר יעל מייסן – ראש  אגף שפכי תעשייה וקרקעות מזוהמות
                   ד"ר זוהר ירמיהו – ממונה קרקעות מזוהמות, ת"א

                   גב לריסה מלמד – מנהלת יחידה סביבתית באר שבע,עיריית באר שבע

                   מר נדב טל - גיאו-פרוספקט בע"מ
                   103, 105, 123(חגי).

